**A 42. sorszámú Élelmiszer-, vegyiáru és gyógynövény eladó megnevezésű részszakképesítés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A részszakképesítés azonosító száma: 31 341 01

1.2. Részszakképesítés megnevezése: Élelmiszer-, vegyiáru és gyógynövény eladó

1.3. Iskolai rendszerű szakképzésben a szakképzési évfolyamok száma: -

1.4. Iskolarendszeren kívüli szakképzésben az óraszám: 480-720

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség: alapfokú iskolai végzettség

vagy iskolai előképzettség hiányában

2.1.2. Bemeneti kompetenciák: A képzés megkezdhető az e rendelet 3. számú mellékletében a Kereskedelem-marketing, üzleti adminisztráció szakmacsoportra meghatározott kompetenciák birtokában

2.2. Szakmai előképzettség: –

2.3. Előírt gyakorlat: –

2.4. Egészségügyi alkalmassági követelmények: szükségesek

2.5. Pályaalkalmassági követelmények: –

2.6. Elméleti képzési idő aránya: 30%

2.7. Gyakorlati képzési idő aránya: 70%

2.8. Szintvizsga: -

2.9. Az iskolai rendszerű képzésben az összefüggő szakmai gyakorlat időtartama: -

**3. PÁLYATÜKÖR**

3.1. A részszakképesítéssel legjellemzőbben betölthető munkakör(ök), foglalkozás(ok)

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A részszakképesítéssel betölthető munkakör(ök)** |
| 3.1.2. | 5113 | Bolti eladó | Élelmiszer- és vegyiáru-eladó |
| 3.1.3. | Gyógynövény eladó |
| 3.1.4. | Zöldség-, gyümölcs eladó |
| 3.1.5. | ABC-eladó |
| 3.1.6. | Áruházi eladó |
| 3.1.7. | Eladó, fűszerüzlet |
| 3.1.8. | Eladó, szupermarket |
| 3.1.9. | Élelmiszer eladó |
| 3.1.10. | Élelmiszerbolti eladó |

3.2. A részszakképesítés munkaterületének rövid leírása:

A kereskedelmi vállalkozásokban kiszolgálja és tájékoztatja a vásárlókat. Az eladásra kerülő áruk raktározásával, állagmegóvásával, értékesítésre történő előkészítésével, eladótéri kihelyezésével, értékesítésével kapcsolatos feladatokat lát el. Közreműködik az áruk beszerzésének előkészítésében és lebonyolításában.

A részszakképesítéssel rendelkező képes:

- Segíteni az árubeszerzést

- Átvenni az árut

- Készletezési, raktározási feladatokat végezni

- Értékesítési tevékenységet végezni

- Ellátni a kereskedelmi egység szabályszerű üzemeltetésével kapcsolatos feladatokat

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 34 341 01 | Eladó | szakképesítés |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A részszakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 10025-12 | A kereskedelmi egység működtetése |
| 4.4. | 11507-12 | Az áruforgalom lebonyolítása |
| 4.5. | 10028-12 | Az élelmiszerek, vegyiáruk és gyógynövények forgalmazása |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

5.2. A modulzáró vizsga vizsgatevékenysége és az eredményesség feltétele:

|  |  |  |  |  |
| --- | --- | --- | --- | --- |
|  | A | B | C | |
| 5.2.1. | **A részszakképesítés szakmai követelménymoduljainak** | | | |
| 5.2.2. | **azonosító száma** | **megnevezése** | | **a modulzáró vizsga vizsgatevékenysége** |
| 5.2.3. | 10025-12 | A kereskedelmi egység működtetése | | gyakorlati |
| 5.2.4. | 11507-12 | Az áruforgalom lebonyolítása | | szóbeli |
| 5.2.5. | 10028-12 | Az élelmiszerek, vegyiáruk és gyógynövények forgalmazása | | gyakorlati |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése: Élőmunka kereskedelmi egységben/tanboltban: a vevő tájékoztatása, kiszolgálása, magyar és idegen nyelven. Az értékesítéshez szükséges bizonylat kitöltése

A vizsgafeladat ismertetése: Az élelmiszerek, vegyiáruk, és gyógynövények választékának megfelelő feladatleírás alapján fogadja a vevőt, és megismeri a vevő igényeit, bemutatja az árut a vevőnek, és tájékoztatja az áruval kapcsolatos szolgáltatásokról, áruajánlással segíti a vevőt a vásárlási döntésben. Az értékesített terméket becsomagolja, és kitölt egy kapcsolódó bizonylatot

A vizsgafeladat időtartama: 20 perc

A vizsgafeladat értékelési súlyaránya: 60%

5.3.2. Központi írásbeli vizsgatevékenység

A vizsgafeladat megnevezése: –

A vizsgafeladat ismertetése: –

A vizsgafeladat időtartama: –

A vizsgafeladat értékelési súlyaránya: –

5.3.3. Szóbeli vizsgatevékenység

A vizsgafeladat megnevezése**:** Az áruforgalommal összefüggő eladói feladatok. Válaszadás a vizsgakövetelmények alapján összeállított, előre kiadott tételsorokból húzott kérdésekre

A vizsgafeladat ismertetése: A szóbeli vizsga központilag összeállított kérdései a IV. Szakmai követelmények fejezetben megadott követelménymodulok alábbi témaköreit tartalmazzák:

Az áru beszerzésével, átvételével kapcsolatos eladói feladatok

Az áruhoz előírás szerint csatolandó dokumentumok megléte, szabályszerűsége

Az áruforgalmi feladatokhoz kapcsolódó élelmiszerbiztonsági és minőségügyieladói feladatok

A raktározással, készletezéssel és leltározással kapcsolatos eladói feladatok

Az áru és vagyonvédelemmel kapcsolatos eladói feladatok

Az áru előkészítésével kapcsolatos eladói feladatok

A fogyasztói érdekvédelem szabályaival, és a reklamációval kapcsolatos eladói feladatok

A kereskedelmi egység működési rendjéhez kapcsolódó eladói feladatok

Az eladó foglalkoztatásával kapcsolatos lehetőségek

Baleset-, munka-, tűz- és környezetvédelemmel kapcsolatos eladói feladatok

A pénzforgalommal és pénzkezeléssel kapcsolatos eladói feladatok

A vizsgafeladat időtartama: 25 perc (felkészülési idő 15 perc, válaszadási idő 10 perc)

A vizsgafeladat értékelési súlyaránya: 40 %

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A részszakképesítéssel kapcsolatos előírások az állami szakképzési és felnőttképzési szerv http://munka.hu című weblapján érhetők el a Szak- és felnőttképzés Vizsgák menüpontjában.

5.5. A szakmai vizsga értékelésének a szakmai vizsgaszabályzattól eltérő szempontjai:–

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Állványok |
| 6.3. | Árazógép |
| 6.4. | Árutároló rekeszek |
| 6.5. | Árutisztító eszközök |
| 6.6. | Bevásárlókocsi, kosár |
| 6.7. | Dobogók, piramisok |
| 6.8. | Faxkészülék |
| 6.9. | Fiókok |
| 6.10. | Fóliahegesztő gép |
| 6.11. | Fóliacsomagoló gép |
| 6.12. | Formanyomtatványok |
| 6.13. | Hidraulikus emelő |
| 6.14. | Hőmérő |
| 6.15. | Húsdaráló |
| 6.16. | Húsvilla |
| 6.17. | Hűtőberendezések |
| 6.18. | Hűtőpultok, kamrák |
| 6.19. | Irodaszékek |
| 6.20. | Nyomtatványok |
| 6.21. | Kenyérvágó gép |
| 6.22. | Kések |
| 6.23. | Létra |
| 6.24. | Molnárkocsi |
| 6.25. | Mérlegek |
| 6.26. | Ollók |
| 6.27. | Pénzvizsgáló készülék |
| 6.28. | Pénztárgép, kártyaleolvasó |
| 6.29. | Polcrendszerek |
| 6.30. | Pos terminal |
| 6.31. | Pultok |
| 6.32. | Speciális kések |
| 6.33. | Süteményfogó csipesz |
| 6.34. | Szállítókocsi |
| 6.35. | Számológép |
| 6.36. | Szelektív hulladékgyűjtő |
| 6.37. | Szeletelőgép |
| 6.38. | Takarítóeszközök |
| 6.39. | Tálcák, tálak |
| 6.40. | Telefon |
| 6.41. | Vágódeszka |
| 6.42. | Világítási eszközök |
| 6.43. | Vitrinek |

**7. EGYEBEK**